
Bindal kommune

Bindal Rådhus
7980 Terråk

2006/1478  ART-VI-KMV
01.03.2006
445.22
Fellingstillatelse på gaupe - Bindal kommune - Nordland fylke - forlengelse av virketid
Direktoratet viser til vedtak av 7. februar 2006 fra Fylkesmannen i Nordland om fellingstillatelse på en gaupe i Bindal kommune, og til vårt vedtak av 23. februar 2006 om fellingstillatelse på en gaupe i Bindal kommune. 

Virketiden for tillatelsen fra direktoratet var satt til tidsrommet 19. februar 2006 – 28. februar 2006. 

Det er i fellingsperioden observert spor etter flere gauper i området. Det er også dokumentert ferske gaupeskader på rein i området. 

Skadefellingstillatelse er et virkemiddel for å avhjelpe akutte skadesituasjoner som kan oppstå. Tilfeller hvor det nylig har skjedd angrep som også ligger ann til å fortsette, og som samlet er å betrakte som vesentlige, ligger i kjernen av bestemmelsens virkeområde. Hvor det har skjedd skade i det aktuelle området for lengre tid tilbake, typisk sist beitesesong, vil det også være hjemmel til å fatte fellingsvedtak forutsatt at øvrige omstendigheter åpner for dette. Direktoratet viser videre til fylkesmannens vurderinger i brev av 7. februar 2006 og våre vurderinger i brev av 23. februar 2006. 

Med dette utvides tillatelsens virketid. Tillatelsen gjelder i tidsrommet 1. mars 2006 – 20. mars 2006.  

Vedtaket er fattet med hjemmel i viltloven § 12, jf. forskrift 18. mars 2005 nr. 242 om forvaltning av rovvilt (rovviltforskriften) § 13, jf. §§ 1 og 3. Vilkårene som er satt i vedtak av 7. februar 2006 fra Fylkesmannen i Nordland gjøres gjeldende, med unntak av punkt 4 som bortfaller. Direktoratet kan til enhver tid trekke tilbake fellingstillatelsen. 

Vedtaket kan påklages til Miljøverndepartementet innen 3 uker, jf. forvaltningsloven §§ 28 og 29. En eventuell klage skal fremsettes for direktoratet, jf. forvaltningsloven § 32.

Med hilsen

Erik Lund
Knut Morten Vangen
Fung. seksjonssjef

